Aalborg Stiftstidende, 1842-09-19
Udlandet. De franske Journaler fylde i Mangel af bedre Stok deres Spalter med Beretningen om et Besøg, Kongen har aflagt i Havnen Treport paa Marinens Skoleskib "Licorne" og flere andre paa Rheden liggende Krigsfartøier. Hertugen af Montpensier, Hertuginden af Nemours, Prindsesse Clementine, Mad. Adelaide, Marschal Soult, og Marineministeren tilligemed en Mængde Adjutanter ledsagede ham Dagen efter ankom Hertugerne af Nemours og Aumalfra Compiegne til En. Paafaldende er det, at Prindsen af Jonville bliver alene i Neuilli. Han skal vel have underkastet sig en Cuur for en i længere Tid tiltagende Døvhed, men man siger, at han om faa Dage skal reise til Toulon, og saaledes kan hiin Forklating af hans Eensomhed ikke antages for gyldig. Man er derfor tilbøielig til at antage, at Prindsen for Øieblikket ikke staaer i den bedste Forstaaelse med Kongen, og man anfører endog som Aarsag, at han med sin sædvanlige Aabenhiertighed har udtalt sig for Hertuginden af Orleans Regentskab og imod Hertugen af Nemours. – La Patrie taler om, at man har til Hensigt at udnævne Geistlige til Medlemmer af Pairskammeret, som der allerede var Tilfælde under Restaurationen. For Øieblikket skal man imidlertid have opgivet denne Plan, endskjøndt Guizor interesserer sig meget for den. Regjeringsbladene erklære ethver saadant Rygte for falskt. – De officielle Journaler fylde deres Spalter med de talrige Taler, hvormed Hertugen af Nemours er bleven hilset paa Jnspectionsreisen, og denne Prindses Svar. "Man bemærket, siger la Patrie, at dei alle disse kun er Tale om Hertugen af Orleans og om Hertugen af Nemours, men at Kronprindsen, Greven af Paris, ikke omtales med et Ord. Man kunde, om man vilde slutte efter disse Taler, troe, at denne unge Prinds slet ikke var til, og at den tilkommende Regent var Ludvig Philips eneste og constitutionelle Arving. Dette er saaledes den bedste Retfærdiggjørelse for de Betænkeligheder og Bekymringer, som Regentskabsloven indgjød Oppositionen. Publicum er beskjæftiget med en Helvedemaskine=Historie. Forleden hørtes et frygteligt Knald ved Broen Joinville, En Maskine, der bestod af en omtrent 1 Fod lang Tin kasse og som var sat fast under en af Brobuerne, havde foranlediget Knaldet. Buen viser nogle Spor af de i hiin Kasse værende Jernstykker, men nogen egentlig Skade er ikke anrettet, heller ikke er Nogen bleven saaret. Man mener, at man blot har villet anstille en Prøve. – En vis Gau thier de la Genandiere, der giver sig ud for medicinsk Student, er beskyldt for at have været Deeltager i Affattelsen af de falske Breve, der tilskrives Ludvig Philip. Hanvar flygtet til Brüssel, men udleveredes, og stilles nu for Assiserne. Juryen erklærede ham skyldig" og dømte ham til 5 Aars Fængsel og 100 Fr. i Mulct. – Thiers Reise til Holland menes ikke at have været uden Betydning, hvor kort den end var. Allerede i Aaret 1840 gik hans hele Stræben ud paa at rive Holland løs fra Continentale Politiken og bevirke en nøie Tilslutning til Frankrig, hvilket og saa tildeels lykkedes. Saa meget er vist, at der i Holland hersker en bitter Stemning imod Tydskland, og at Thiers paa sin Reise ikke blot har beseet Hollands Vandsystemer og Diger, men at han ogsaa har havt Sammenkomster med alle Hollands Notabiliteter og som Nogle paastaae med Kongen selv. Thiers er af alle franske Ministre den eneste, der er Storkors af den hollandske Løveorden.